DOI: 10.5279/dk-sa-dda-21435
title: Risikable børn: Kommunal forebyggelse og sundhedsfremme i en risikooptik, 2007-09
title: Children at risk: Municipal prevention and health promotion in a risk optic, 2007-09

description: Projekt "Risikable Børn" er iværksat ud fra et behov for viden om de policymodeller og de sundhedspædagogiske strategier, kommunerne tager i anvendelse, samt ikke mindst samspillet mellem det politisk-administrative og sundhedspædagogiske niveau.
        
        Projektet er gennemført af forskere fra to forskningsmiljøer: Forskningsprogrammet for Miljø- og Sundhedspædagogik ved Danmarks Pædagogiske Universitetsskole, AU og Institut for Ledelse, Politik og Filosofi på Handelsskolen i København.
        
        Alle kommuner er blevet kontaktet med henblik på at gennemføre en telefonsurvey med en nøgleperson inden for områet. Desuden er der lavet fem cases, hvor der er lavet feltsttudier og interviews/fokusgruppeinterviews.
        
        Det undersøges, på hvilke måder de (nye) danske kommuner tilrettlægger forebyggelse og sundhedsfremme rettet mod børn og unge. Projektet kombinerer et ledelsesmæsigt og et pædagogisk perspektiv i analysen af kvalitative data. Kombinationen af ledelse og pædagogik har vist sig nyttig i forhold til projektets outcome, der rummer ny indsigt og nye typer viden om det forebyggende og sundhedsfremmende arbejde i kommunerne.
        
        Desuden undersøges det, hvordan børn og unge indgår i dialog om risici og sundhed, når de involveres i forebyggende og sundhedsfremmende initiativer i skolen og fritidslivet. Der fokuseres her på de roller, børn og unge tildeles i de konkrete initiativer med henblik på at forstå, hvordan børnene og de unge mobiliseres, når sundhed relateres til levevilkår, livsstil og forestillinger om "det gode liv".
        
        Projekt "Risikable børn" sigter primært mod at udvikle idéer til, hvordan kommuner og professionelle kan håndtere en kvalitetsudvikling på området for forebyggelse og sundhedsfremme sammen med brugerdeltagelse, så den nye lovgivning og de kommunale mål og strategier for børn og unges sundhed udmøntes hensigtsmæssigt.
        
        Projekt "Risikable børn" har som mål:
        
        - at kortlægge de overordnede kommunale sundhedspolitiske organiseringer i forhold til arbejdet med børn og unge
        
        - at sammenligne udvalgte kommuners samarbejdsstrukturer både på det administrative og det udførende niveau
        
        - at indsamle viden om, hvordan forebyggelse og sundhedsfremme involverer børn og unge, og hvilke særlige rolleforventninger aktiviteterne implicerer
        
        - at bidrage med viden om fordele og ulemper ved forskellige tværfaglige samarbejdsmodeller
        
        - at skabe viden om, hvordan kommunerne effektiviserer og udnytter synergier inden for forebyggelse og sundhedsfremme rettet mod børn og unge
        
        - at udvikle idéer til kommunale policy-modeller, der rummer og drager fordel af hybride samarbejdsformer
        
        - at bidrage til en kommunal sammentænkning af områder, der traditionelt adskilles:
        
        I) organisation/ledelse og sundhedspædagogik
        
        II) forebyggelse og sundhedsfremme
description: Formålet med projektet er at skabe viden om, hvordan kommunerne omsætter lovens krav om at indtænke forebyggelse og sundhedsfremme som et selvstændigt punkt i politikudviklingen, samtidig med at forebyggelse og sundhedsfremme gøres til et integreret punkt i det eksisterende tilbud til børn og unge. Herved forventes det, at projekt "Risikable børn" vil kunne bidrage til en kvalificering af kommunernes etablering af sammenhængende indsatser rettet mod børn og unge.
description: The aim of the project is to create knowledge about how municipalities translates statutory requirements to integrate prevention and health promotion, as a separate item in the policy development process,  while prevention and health promotion become an integrated part of the existing services for children and young people. It is expected that the project "Children at risk" would contribute to a qualification of local authorities’ establishment of cohesive programs for children and young people.